ડાયમંડ સિટી અને ટેક્સટાઇલ હબ તરીકે ઓળખાતા સુરત શહેરમાં આવેલા શિવમંદિરોમાં હાલ શ્રાવણ માસમાં ભક્તોની ભીડ ઊમટી રહી છે. દરમિયાન ડુમસ રોડ પર આવેલું રૃંઢનાથ મહાદેવ મંદિર શિવભક્તોમાં આસ્થાનું કેન્દ્ર બન્યું છે. પેશ્વાકાળથી અહીં આરાધનાનો દોર ચાલી રહ્યો છે. જેમાં રુદ્રાક્ષ જેવા શિવલિંગે પહેલા રુદ્રનાથ નામ આપ્યું હતું અને સમય જતાં રૃંઢનાથ મહાદેવ તરીકે ઓળખ મળી હતી. વર્ષોની પૂજા-અર્ચના સાથે મંદિરનો ત્રણ વાર જીર્ણોદ્ધાર થઇ ચૂક્યો છે. જ્યારે હવે ચોથી વાર રંગરોગાન ચાલી રહ્યું છે.